~~ ร้าน ป้าอ่อน ซอยก๊วน ชลบุรี ~~

พิกัดร้าน :: ถ้ามาจาก สี่แยกเฉลิมไทย ขับตรงมา ทางห้างวิคตอรี่ ไปถึงถนนเจตน์จำนงแยกบังคับเลี้ยวซ้าย
....แต่ปกติเราไม่เลี้ยวซ้ายนะเพราะต้องไปวนรถ ให้ขับตรงไปเลย (หน้าซอยมีเซเว่น) ..แต่ผิดกฏจราจรนะจะบอกให้ อิอิ ????????
พอถึงซอยแล้วตรงไปนิดนึง เลี้ยวซ้าย(ซอยเดียวกับร้าน Conpanno) แล้วเลี้ยวขวาเลย
จะเจอศาลเจ้าค่ะ ร้านป้าอยู่ตรงข้ามศาลเจ้า...

มีที่จอดรถค่ะ เยอะพอสมควร ..
เราไปตั้งแต่ตอนเช้า 8 โมง เพราะอยากกินกระเพราหอยเชลล์ แต่ป้าบอกว่าไม่มีมานานแล้ว เพราะเป็นหน้าแล้ง (สงสัยหนูต้องมากินหน้าฝน ใช่มั๊ยคะป้า 555)

เลยสั่งกระเพราปู ราคา 100 บาท มาแทน ..เห็นครั้งแรกทำไมของเรามันไม่น่ากิน ปูมันเละๆ ไม่เป็นชิ้นๆ..ไม่เห็นเหมือนรูปของคนอื่นเลย...หรือป้าเห็นเราเป็นคนชลฯ ไม่ใช่คนกรุงเทพ..ป้าเลยไม่ค่อยใส่ใจ เหอๆ (ไม่น่าเกี่ยว 55)

เรารู้สึกเฉยๆ นะ เพราะร้านอาหารตามสั่งร้านอื่นในเมืองชล ได้เยอะประมาณนี้ แต่ราคาไม่ถึงขนาดนี้ รสชาดพอใช้ได้ค่ะ...

ป.ล. คหสต.นะคะ  อย่าว่ากันนะ ต้องลองไปชิมเองค่ะ